शिमला जिले के रामपुर बुशैहर की उर्वशी ठाकुर ने अपर शिमला में पहली एचपीएफएस महिला अफसर बनने का गौरव हासिल किया है। हाल में ही हुए साक्षात्कार में प्रदेश के दो उम्मीदवार ही एचपीएफएस में जगह बना पाए। इसमें रामपुर रंगोरी की उर्वशी ठाकुर शामिल है। उर्वशी ने हाई स्कूल स्तर की परीक्षा सीनियर सेकंडरी स्कूल ज्यूरी और देहली पब्लिक स्कूल झाकड़ी से जमा दो की परीक्षा पास की। उर्वशी ने डॉ. वाईएस परमार हॉर्टीकल्चर यूनीवर्सिटी सोलन से बीएससी व एमएससी की डिग्री की। उसके बाद एचपीएफएस में क्वालीफाई किया। उर्वशी ठाकुर के पिता गंगा सिंह ठाकुर रिटायर्ड मण्डलीय लेखाकार हैं जबकि माता गृहणी हैं। उर्वशी इस सफलता का श्रेय अपने माता-पिता, भाई-बहन और जीजा को देती हैं जिनका सफलता की इस चोटी पर चढ़ने के लिए उन्हें भरपूर सहयोग मिला। इसके अलावा शिक्षकों ने भी उनकी मंजिल को छूने में योगदान दिया। भविष्य में उर्वशी वनों का विस्तार करना चाहती है। इसके अलावा वन कटान को रोकने के लिए भी विशेष प्रयास करेंगी!